**ΤΕΥΧΟΣ ΤΕΧΝΙΚΩΝ AΠΑΙΤΗΣΕΩΝ**

1. **ΓΕΝΙΚΑ**

Στην παρούσα περιγράφονται οι τεχνικές απαιτήσεις για την διαμονή και σίτιση επί πλοίου σαράντα ενός (41) Δοκίμων Σημαιοφόρων Λ.Σ. - ΕΛ.ΑΚΤ δεκαπεντάμηνης φοιτήσεως εισαχθέντων με το σύστημα της μοριοδότησης, στο πλαίσιο εκτέλεσης Εκπαιδευτικού Πλου μεταξύ λιμένων εσωτερικού.

1. **ΠΡΟΫΠΟΛΟΓΙΣΜΟΣ ΔΑΠΑΝΗΣ**

Η προϋπολογισθείσα δαπάνη ανέρχεται στο συνολικό ποσό των τριάντα έξι χιλιάδων ογδόντα ευρώ #36.080,00€# (συμπεριλαμβανομένων Φ.Π.Α. και κρατήσεων υπέρ Δημοσίου). Η διαμονή και η σίτιση για τους τρεις (03) Αξιωματικούς Λ.Σ.-ΕΛ.ΑΚΤ. - Συνοδούς θα προσφερθούν αδαπάνως από τον ανάδοχο. Καμία προσφορά δεν πρέπει να υπερβαίνει τον προϋπολογισμό της δαπάνης.

1. **ΚΡΙΤΗΡΙΟ ΑΝΑΘΕΣΗΣ**

Ως κριτήριο ανάθεσης της παρούσας ορίζεται η πλέον συμφέρουσα από οικονομική άποψη προσφορά, αποκλειστικά βάση τιμής (χαμηλότερη τιμή).

1. **ΠΕΡΙΓΡΑΦΗ ΕΡΓΟΥ**

Εκτέλεση Εκπαιδευτικού Πλου σαράντα ενός (41) Δοκίμων Σημαιοφόρων Λ.Σ. - ΕΛ.ΑΚΤ. σε πλοίο δρομολογημένο σε ελληνικούς λιμένες, το κόστος του οποίου θα καλύπτει την διαμονή και σίτιση για το σύνολο των Δοκίμων εντός του πλοίου, με απώτερο σκοπό την παροχή στους εν λόγω σπουδαστές της απαραίτητης θεωρητικής και πρακτικής εκπαίδευσης ώστε, μεταξύ των άλλων, να αποκτήσουν θεωρητικές, τεχνικές και πρακτικές γνώσεις και δεξιότητες σχετικά με την εφαρμογή της λιμενικής, ναυτικής, ναυτιλιακής επιστήμης και τεχνολογίας στο οικείο επιχειρησιακό περιβάλλον που αφορούν και στην υποστήριξη της Ελληνικής Εμπορικής Ναυτιλίας. Συγκεκριμένα, αναφορικά με τη διατροφή, θα πρέπει να καλύπτονται τουλάχιστον τρία (03) πλήρη γεύματα (πρωινό, μεσημεριανό γεύμα, δείπνο) άριστης ποιότητας τα οποία θα παρέχονται στο εστιατόριο του πλοίου. Επιπλέον, οι Δόκιμοι θα πρέπει να κατανεμηθούν σε χώρους ενδιαιτήσεων (καμπίνες) βάσει των κανόνων για τον περιορισμό μετάδοσης του COVID-19.

1. **ΠΟΙΟΤΗΤΑ ΤΩΝ ΥΠΗΡΕΣΙΩΝ**

Η εκτέλεση του Εκπαιδευτικού Πλου, θα πληροί τις απαιτήσεις του παρόντος Τεύχους Τεχνικών Απαιτήσεων.

1. **ΧΡΟΝΟΣ ΠΑΡΟΧΗΣ ΤΩΝ ΥΠΗΡΕΣΙΩΝ**

Ως χρόνος παροχής των υπηρεσιών (διάρκεια του εκπαιδευτικού πλου) ορίζεται το χρονικό διάστημα των είκοσι (20) ημερών, το οποίο θα πραγματοποιηθεί εντός του μήνα Μαρτίου και η έναρξή του θα καθοριστεί με γραπτή ειδοποίηση από την Επισπεύδουσα Υπηρεσία (ΔΕΚΠ) τουλάχιστον τρεις (03) ημέρες πριν την ημερομηνία έναρξης του εκπαιδευτικού πλου.

1. **ΤΟΠΟΣ ΠΑΡΟΧΗΣ ΤΩΝ ΥΠΗΡΕΣΙΩΝ**

Ο Εκπαιδευτικός Πλους, ο οποίος θα εκτελεσθεί από υπό ελληνική σημαία Ε/Γ πλοίο, θα πραγματοποιηθεί μεταξύ λιμένων εσωτερικού σε μία (01) ή περισσότερες ομάδες Δοκίμων Λ.Σ.-ΕΛ.ΑΚΤ.

1. **ΠΑΡΑΚΟΛΟΥΘΗΣΗ - ΠΑΡΑΛΑΒΗ**

**Α. ΠΑΡΑΚΟΛΟΥΘΗΣΗ**

Η **παρακολούθηση** της ορθής εκτέλεσης των όρων της σύμβασης θα διενεργείται από την επισπεύδουσα Υπηρεσία **(**ΥΝΑΝΠ/ΑΛΣ – ΕΛ. ΑΚΤ./ΔΕΚΠ).

**Β. ΠΑΡΑΛΑΒΗ**

Η παραλαβή θα πραγματοποιηθεί από την επισπεύδουσα Υπηρεσία **(**ΥΝΑΝΠ/ΑΛΣ – ΕΛ. ΑΚΤ./ΔΕΚΠ**)** κατόπιν **έκδοσης σχετικής Υπηρεσιακής βεβαίωσης παραλαβής από τον Προϊστάμενο** με την οποία θα βεβαιώνεται :

(α) Η εμπρόθεσμη ολοκλήρωση των Υπηρεσιών.

(β) Η τήρηση των όρων της σύμβασης.

**ΥΠΟΒΟΛΗ ΠΡΟΣΦΟΡΑΣ**

Οι προσφέροντες δύνανται να υποβάλλουν προσφορά σε σφραγισμένο φάκελο στον οποίο θα αναγράφονται ευκρινώς (άρθρο 92 του Ν. 4412/16) τα κάτωθι:

α) Η λέξη ΠΡΟΣΦΟΡΑ,

β) Η επωνυμία της Αναθέτουσας Αρχής **(**ΥΝΑΝΠ/ΑΛΣ – ΕΛ. ΑΚΤ./ΔΕΚΠ**)**,

γ) Ο τίτλος της Παροχής Υπηρεσιών («**Παροχή υπηρεσιών διαμονής και σίτισης Δοκίμων Σημαιοφόρων ΛΣ – ΕΛ. ΑΚΤ. δεκαπεντάμηνης φοίτησης εντός Ε/Γ πλοίου στο πλαίσιο εκτέλεσης Εκπαιδευτικού Πλου μεταξύ λιμένων εσωτερικού**»),

δ) Η καταληκτική ημερομηνία υποβολής προσφορών **(25 – 02 – 2022),**

ε) Τα στοιχεία του προσφέροντος.

Ο κυρίως φάκελος θα περιλαμβάνει δύο (02) υποφακέλους με την ένδειξη «ΤΕΧΝΙΚΗ ΠΡΟΣΦΟΡΑ» και «ΟΙΚΟΝΟΜΙΚΗ ΠΡΟΣΦΟΡΑ». Οι υποβληθείσες προσφορές θα είναι σύμφωνα με τα διαλαμβανόμενα στον φάκελο των τεχνικών απαιτήσεων και θα περιέχουν τα κάτωθι:

* 1. **ΦΑΚΕΛΟΣ ΤΕΧΝΙΚΗΣ ΠΡΟΣΦΟΡΑΣ**

Στο σφραγισμένο φάκελο «ΤΕΧΝΙΚΗ ΠΡΟΣΦΟΡΑ» τοποθετείται κάθε έγγραφο και δικαιολογητικό που τεκμηριώνει την τεχνική επάρκεια του οικονομικού φορέα (του προσφέροντος) σύμφωνα με το Τεύχος Τεχνικών Απαιτήσεων, το οποίο αποτελεί αναπόσπαστο μέρος της πα­ρούσης και σε κάθε περίπτωση, τα κάτωθι:

(i) Υπεύθυνη Δήλωση του Ν. 1599/1986 (Φ.Ε.Κ. Α΄ 75) υπογεγραμμένη από το νόμιμο εκπρόσωπο του οικονομικού φορέα που επιθυμεί να υποβάλει προσφορά με την οποία ο προσφέρων θα δηλώνει ότι έχει λάβει γνώση και αποδέχεται ανεξαιρέτως όλους τους όρους των απαιτήσεων και του διαγωνισμού,θεωρημένη για το γνήσιο της υπογραφής **ή εκδοθείσα μέσω της Ενιαίας Ψηφιακής Πύλης της Δημόσιας Διοίκησης (Gov.gr**).

(ii) Άδεια ίδρυσης και λειτουργίας καταστήματος υγειονομικού ενδιαφέροντος επί θαλασσοπλοούντων πλοίων.

* 1. **ΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ**

Οι προσφέροντες στον σφραγισμένο φάκελο «ΟΙΚΟΝΟΜΙΚΗ ΠΡΟΣΦΟΡΑ» θα πρέπει να συμπεριλάβουν τα κάτωθι:

1. Πλήρη και σαφή περιγραφή των υπό παροχή υπηρεσιών.

2. Την προσφερόμενη τιμή σε Ευρώ η οποία θα αναγράφεται αριθμητικώς και ολογράφως. Σε περίπτωση διαφοροποίησης μεταξύ της αναγραφόμενης τιμής αριθμητικώς και ολογράφως, λαμβάνεται υπόψη η τιμή ολογράφως. Στην τιμή συμπεριλαμβάνονται οι υπέρ τρίτων κρατήσεις και κάθε άλλη επιβάρυνση κατά την κείμενη νομοθεσία-*μη συμπεριλαμβανομένου* ΦΠΑγια τις υπό παροχή υπηρεσίες στον τόπο και με τον τρόπο που προβλέπεται στα έγγραφα της σύμβασης.

3. Το ποσοστό Φ.Π.Α. επί τοις εκατό, στο οποίο υπάγονται οι υπό παροχή υπηρεσίες.

4. Ο χρόνος ισχύος της προσφοράς **(τουλάχιστον πέντε μήνες).**

Οι προσφέροντες υποχρεούνται να αναλύουν το τίμημα της προσφοράς τους σύμφωνα με τον πίνακα που ακολουθεί:

**ΟΙΚΟΝΟΜΙΚΗ ΠΡΟΣΦΟΡΑ**

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΠΡΟΣΦΕΡΟΜΕΝΗ ΤΙΜΗ**  **(χωρίς Φ.Π.Α., συμπεριλαμβανομένων κρατήσεων υπέρ Δημοσίου)** | **ΠΟΣΟΣΤΟ Φ.Π.Α.(%)** | **ΠΡΟΣΦΕΡΟΜΕΝΗ ΤΙΜΗ (συμπεριλαμβανομένου ΦΠΑ και κρατήσεων υπέρ Δημοσίου)** |
|  |  | **Αριθμητικώς:**  **Ολογράφως:** |  |  |

**Η τεχνική προσφορά αποσφραγίζεται πρώτη και μόνο αν γίνει αυτή αποδεκτή, αποσφραγίζεται και η οικονομική προσφορά.**

* 1. **ΦΑΚΕΛΟΣ ΔΙΚΑΙΟΛΟΓΗΤΙΚΩΝ ΑΝΑΘΕΣΗΣ**

Ο Προσωρινός Ανάδοχος ενημερώνεται εγγράφως από την αρμόδια Επιτροπή Αξιολόγησης μέσω της επισπεύδουσας Υπηρεσίας (Υ.ΝΑ.Ν.Π./Α.Λ.Σ. - ΕΛ.ΑΚΤ./ΔΙΕΥΘΥΝΣΗ ΕΚΠΑΙΔΕΥΣΗΣ ΠΡΟΣΩΠΙΚΟΥ Λ.Σ. - ΕΛ.ΑΚΤ.)για την υποβολή των δικαιολογητικών ανάθεσης, όπως αυτά προβλέπονται στο άρθρο 73 και 74 του Ν. 4412/16 (ΦΕΚ Α΄147), **σε σφραγισμένο φάκελο** εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης του. Ο φάκελος αυτός, ο οποίος θα φέρει την ένδειξη «ΦΑΚΕΛΟΣ ΔΙΚΑΙΟΛΟΓΗΤΙΚΩΝ ΑΝΑΘΕΣΗΣ» και τον τίτλο της προμήθειας, θα περιλαμβάνει, **επί ποινή απόρριψης,** τα κάτωθι:

**Α. Απόσπασμα σχετικού μητρώου,** όπως του ποινικού μητρώου ή ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι δεν υπάρχει εις βάρος του αμετάκλητη καταδικαστική απόφαση για τις περιπτώσεις που αναφέρονται στην παράγραφο 1 του άρθρου 73 του Ν. 4412/2016 (Α΄ 147).

Η υποχρέωση προσκόμισης του ως άνω αποσπάσματος αφορά **και** στα πρόσωπα με την ιδιότητα μέλους του διοικητικού, διευθυντικού ή εποπτικού οργάνου του οικονομικού φορέα ή προσώπου που έχει εξουσία εκπροσώπησης, λήψης αποφάσεων ή ελέγχου σε αυτό, ιδίως τους διαχειριστές Ε.Π.Ε. και προσωπικών εταιριών Ο.Ε. και Ε.Ε. καθώς και τον Διευθύνοντα Σύμβουλο και όλα τα μέλη του Διοικητικού Συμβουλίου Ανώνυμων Εταιριών και τα μέλη του Διοικητικού Συμβουλίου συνεταιρισμών.

**Εφόσον με την προσκόμιση του ανωτέρω αποσπάσματος προκύπτει εις βάρος του οικονομικού φορέα αμετάκλητη καταδικαστική απόφαση έστω για έναν από τους λόγους που προβλέπονται στην παράγραφο 1, του άρθρου 73 του Ν. 4412/2016 (Α΄ 147), η αναθέτουσα Αρχή, αποκλείει τον οικονομικό φορέα από τη συμμετοχή στη διαδικασία σύναψης σύμβασης.**

**Ο οικονομικός φορέας, σύμφωνα με τα οριζόμενα στην παράγραφο 9, του άρθρου 80, του Ν. 4412/2016 (Α΄ 147), αντί του προαναφερθέντος αποσπάσματος, δύναται να υποβάλει Υπεύθυνη Δήλωση του Ν. 1599/1986 (Α΄ 75), θεωρημένη για το γνήσιο της υπογραφής ή εκδοθείσα μέσω της Ενιαίας Ψηφιακής Πύλης της Δημόσιας Διοίκησης (Gov.gr**).

**B.** Πιστοποιητικό που εκδίδεται από την αρμόδια κατά περίπτωση αρχή, από το οποίο να προκύπτει ότι κατά την ημερομηνία της ως άνω ειδοποίησής είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές του υποχρεώσεις **(ήτοι φορολογική και ασφαλιστική ενημερότητα).**

Τα ανωτέρω δικαιολογητικάυποβάλλονται σύμφωνα με όσα ορίζονται στο άρθρο 103 του N. 4412/16 (Α΄ 147), όπως τροποποιήθηκε και ισχύει.